ประกาศคณะกรรมการคุ้มครองผู้บริโภคประกาศคณะกรรมการคุ้มครองผู้บริโภคเรื่อง หลักเกณฑ์ วิธีการและเงื่อนไขในการดำเนินการเกี่ยวกับบริการที่อาจเป็นอันตรายแก่ผู้บริโภคพ.ศ. ๒๕๖๐ โดยที่พระราชบัญญัติคุ้มครองผู้บริโภคพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ ๓) พ.ศ.๒๕๕๖ มาตรา ๓๘ กำหนดให้มีหลักเกณฑ์ วิธีการและเงื่อนไขในการดำเนินการเมื่อมีเหตุอันควรสงสัยว่าบริการใดอาจเป็นอันตรายแก่ผู้บริโภคอาศัยอำนาจตามความในมาตรา๓๘ วรรคหก แห่งพระราชบัญญัติคุ้มครองผู้บริโภค พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติคุ้มครองผู้บริโภค (ฉบับที่ ๓) พ.ศ. ๒๕๕๖ประกอบกับคณะกรรมการคุ้มครองผู้บริโภคในการประชุมครั้งที่ ๓/๒๕๖๐ เมื่อวันที่ ๒๙มีนาคม ๒๕๖๐ มีมติเห็นชอบให้กำหนดหลักเกณฑ์ วิธีการและเงื่อนไขในการดำเนินการเกี่ยวกับบริการที่อาจเป็นอันตรายแก่ผู้บริโภค พ.ศ. ๒๕๖๐จึงออกประกาศไว้ ดังต่อไปนี้ข้อ๑ กรณีที่ผลการทดสอบหรือพิสูจน์ปรากฏว่าบริการใดอาจเป็นอันตรายแก่ผู้บริโภคคณะกรรมการคุ้มครองผู้บริโภคมีอำนาจออกคำสั่งห้ามผู้ประกอบธุรกิจให้บริการนั้นหากได้มีคำสั่งห้ามให้บริการนั้นเป็นการชั่วคราวให้ออกคำสั่งยกเลิกคำสั่งดังกล่าวด้วยคำสั่งตามวรรคหนึ่งให้คณะกรรมการคุ้มครองผู้บริโภคออกคำสั่งให้ผู้ประกอบธุรกิจปิดประกาศแจ้งหรือโฆษณาข่าวสารเกี่ยวกับอันตรายของบริการนั้นให้ผู้บริโภคทราบภายในกำหนดระยะเวลาสามวันนับแต่วันที่คำสั่งนั้นประกาศในราชกิจจานุเบกษาการปิดประกาศแจ้ง หรือโฆษณาข่าวสารตามวรรคสองให้ผู้ประกอบธุรกิจกระทำทางสื่อโฆษณาที่ผู้ประกอบธุรกิจได้ใช้ในการโฆษณาบริการนั้นเว็บไซต์ของผู้ประกอบธุรกิจ (ถ้ามี) สื่อรูปแบบอื่นๆ ที่ใช้ในการสื่อสารข้อมูลของสำนักงานคณะกรรมการคุ้มครองผู้บริโภค รวมทั้งให้ผู้ประกอบธุรกิจดำเนินการแจ้งเป็นหนังสือจดหมายอิเล็กทรอนิกส์และช่องทางอื่นที่ผู้ประกอบธุรกิจเสนอให้บริการให้แก่ผู้บริโภคโดยตรงทราบและให้ปิดประกาศ แจ้งหรือโฆษณาข่าวสารอย่างต่อเนื่องกันเป็นระยะเวลาไม่น้อยกว่าสิบห้าวันข้อ๒ ให้คณะกรรมการคุ้มครองผู้บริโภคแต่งตั้งคณะอนุกรรมการมีจำนวนไม่น้อยกว่าสิบคนแต่ไม่เกินสิบแปดคนประกอบด้วย(๑)ผู้ทรงคุณวุฒิ(๒)ผู้แทนหน่วยงานของรัฐ(๓)ผู้แทนสมาคมหรือมูลนิธิที่มีวัตถุประสงค์เกี่ยวกับการคุ้มครองผู้บริโภคจำนวนสองคน(๔)ผู้เชี่ยวชาญเฉพาะเรื่องที่เกี่ยวข้องตามที่เลขาธิการคณะกรรมการคุ้มครองผู้บริโภคเห็นชอบครั้งละไม่เกินห้าคนทั้งนี้โดยให้มีอำนาจและหน้าที่ในการพิจารณาแผนดำเนินการกับบริการตามข้อ ๓ วรรคสองข้อ๓ ให้ผู้ประกอบธุรกิจจัดทำแผนดำเนินการแก้ไขเปลี่ยนแปลงหรือปรับปรุงวิธีการให้บริการไม่ให้เป็นอันตรายแก่ผู้บริโภคที่คณะกรรมการคุ้มครองผู้บริโภคมีคำสั่งห้ามให้บริการตามข้อ๑ โดยให้มีรายการต่อไปนี้เป็นอย่างน้อย(๑)ชื่อและที่อยู่ของผู้ให้บริการ(๒)ชื่อและที่อยู่ของสถานที่ที่ให้บริการ จำนวนสาขาที่ให้บริการ(๓)ชื่อ ประเภท ลักษณะการให้บริการ ภาพถ่าย รายละเอียดของการให้บริการ(๔)ลักษณะที่เป็นอันตรายต่อผู้บริโภค(๕)วิธีการจัดการบริการ(๕.๑)กรณีที่บริการสามารถดำเนินการแก้ไข เปลี่ยนแปลงหรือปรับปรุงวิธีการให้บริการไม่ให้เป็นอันตรายแก่ผู้บริโภคให้ผู้ประกอบธุรกิจนำเสนอข้อมูล เอกสาร หลักฐานที่เกี่ยวข้องในการแก้ไขเปลี่ยนแปลง ปรับปรุงวิธีการให้บริการให้มีความปลอดภัยต่อผู้บริโภค ระยะเวลาในการแก้ไขเปลี่ยนแปลงหรือปรับปรุงวิธีการให้บริการ ค่าใช้จ่ายของผู้บริโภค(๕.๒)กรณีที่บริการไม่สามารถดำเนินการตาม (๕.๑) ได้ให้ผู้ประกอบธุรกิจนำเสนอข้อมูลที่เกี่ยวกับจำนวนเงินในการชดใช้ค่าบริการ วิธีการระยะเวลาในการดำเนินการ ค่าใช้จ่ายของผู้บริโภคให้ผู้ประกอบธุรกิจเสนอแผนดำเนินการตามวรรคหนึ่งต่อคณะอนุกรรมการภายในเจ็ดวันนับแต่วันที่คำสั่งนั้นประกาศในราชกิจจานุเบกษาถ้าผู้ประกอบธุรกิจไม่สามารถดำเนินการตามระยะเวลาดังกล่าวได้ ให้แจ้งเหตุผลความจำเป็น ปัญหาอุปสรรค และระยะเวลาที่ขอขยายต่อคณะอนุกรรมการซึ่งคณะอนุกรรมการอาจพิจารณาขยายระยะเวลาให้ได้ไม่เกินสิบสี่วันนับแต่วันที่คำสั่งนั้นประกาศในราชกิจจานุเบกษาและให้คณะอนุกรรมการพิจารณาให้ความเห็นต่อคณะกรรมการคุ้มครองผู้บริโภคภายในสามสิบวันนับแต่วันที่ได้รับแผนดังกล่าวจากผู้ประกอบธุรกิจหากผู้ประกอบธุรกิจไม่ดำเนินการเสนอแผนดังกล่าวภายในระยะเวลาที่กำหนดให้คณะอนุกรรมการเสนอความเห็นต่อคณะกรรมการคุ้มครองผู้บริโภคพิจารณาข้อ๔ กรณีที่คณะกรรมการคุ้มครองผู้บริโภคพิจารณาความเห็นของคณะอนุกรรมการแล้วมีความเห็นดังนี้(๑)กรณีตามข้อ ๓ (๕.๑) ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจแก้ไขเปลี่ยนแปลงหรือปรับปรุงวิธีการให้บริการนั้นไม่ให้เป็นอันตรายแก่ผู้บริโภคและรับผิดชอบค่าใช้จ่ายของผู้บริโภค(๒)กรณีตามข้อ ๓ (๕.๒)ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจชดใช้ค่าบริการและค่าใช้จ่ายของผู้บริโภคให้แก่ผู้บริโภค(๓)กรณีอื่นนอกจากกรณี (๑) และ (๒) ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจดำเนินการตามที่คณะกรรมการคุ้มครองผู้บริโภคเห็นสมควรให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจปิดประกาศแจ้ง หรือโฆษณาข่าวสารเกี่ยวกับการดำเนินการกับบริการตามวรรคหนึ่ง (๑) - (๓)ให้ผู้บริโภคทราบภายในสามวันนับแต่วันที่คำสั่งนั้นประกาศในราชกิจจานุเบกษาการปิดประกาศแจ้งหรือโฆษณาข่าวสารตามวรรคสองให้ผู้ประกอบธุรกิจกระทำทางสื่อโฆษณาที่ผู้ประกอบธุรกิจได้ใช้ในการโฆษณาบริการนั้นเว็บไซต์ของผู้ประกอบธุรกิจ (ถ้ามี) สื่อรูปแบบอื่น ๆที่ใช้ในการสื่อสารข้อมูลของสำนักงานคณะกรรมการคุ้มครองผู้บริโภครวมทั้งให้ผู้ประกอบธุรกิจดำเนินการแจ้งเป็นหนังสือ จดหมายอิเล็กทรอนิกส์ และช่องทางอื่นที่ผู้ประกอบธุรกิจเสนอให้บริการให้แก่ผู้บริโภคโดยตรงทราบและให้ปิดประกาศ แจ้งหรือโฆษณาข่าวสารอย่างต่อเนื่องกันเป็นระยะเวลาไม่น้อยกว่าสิบห้าวันกรณีที่คณะกรรมการคุ้มครองผู้บริโภคมีคำสั่งอย่างหนึ่งอย่างใดตามวรรคหนึ่งให้สำนักงานคณะกรรมการคุ้มครองผู้บริโภคเป็นผู้ติดตามผลการปฏิบัติตามคำสั่งนั้นของผู้ประกอบธุรกิจแล้วเสนอรายงานต่อคณะกรรมการคุ้มครองผู้บริโภคพิจารณาข้อ๕ ให้คณะกรรมการคุ้มครองผู้บริโภคมีคำสั่งให้ผู้ประกอบธุรกิจรับผิดชอบค่าใช้จ่ายของผู้บริโภคและค่าใช้จ่ายในการดำเนินการตามข้อ ๑ และข้อ ๔ประกาศฉบับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๙มิถุนายน พ.ศ. ๒๕๖๐ออมสิน ชีวะพฤกษ์ประธานกรรมการคุ้มครองผู้บริโภคภวรรณตรี/จัดทำ๑๑ กรกฎาคม๒๕๖๐พรวิภา/ตรวจ๑ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๗๕ ง/หน้า ๑๒/๓ กรกฎาคม ๒๕๖๐